 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ካብ ሰላማውን ደሞክራስያውን ኣገባብ ቃልሲ ወጻኢ ዝኾነ ንዓና ከምበርክኽ ከምዘይክእል ከነርኢ ኣለና ቀዳማይ ሚኒስተር ኣብዪ ኣሕመድ 3 ሓምለ 2020 ምንጪ ስእሊ, ቤት-ጽሕፈት ቀዳማይ ሚኒስተር ሎሚ ናይ ምሸት ንሰብመዚ ጸጥታ ኣብ ዘካየዶ ኣኼባ እቲ ምስ ቅትለት ድምጻዊ ሃጫሉ ሆንዴሳ ተተሓሒዙ ክካየድ ዝቐነየ ጎነጽ ዝተሓወሶ ተቓውሞታት ኣብ ትያትር ዝተሰርሐ ድራማዩ ክብል ገሊጽዎ እቲ ኩነታት ምስ ምምላእ ግድብ ሕዳሰ ዝተኣሳሰረ ኣብ መስከረም 30 ክካየድ ተሓሲቡ ዝነበረ ውዲት ኮይኑ ስለዝፈሸለ ናብቲ ከምዚ ዝበለ ዘይምርግጋእ ከምርሕ ከም ዝኸኣለ ተዛሪቡ ዳርጋ ኩሎም እቶም ዝተኮሱ ተታሒዞምዮም ድሕሪ ምባል እቶም ብድሕሪኦም ዘለዉ ብናይ ወጻኢ ትኳቦ ዝንቀሳቐሱ ኮለስቲ እውን ክታሓዙ ኣለዎም ኢሉ ሰብመዚ ጸጥታ ነቲ ኩነታት ብቐሊሉ ክቆጻጸርዎ ብምኽኣሎምውን ንኢዱ እቶም ብስም ብሄር ዘተኩሱ ዘለዉ ሓይልታት ድማ ብንጹር ተለልዮም ኣብ ሕጊ ክቐርቡ ኣለዎም ኢሉ ይኹን እምበር እቶም ዝተባህሉ ናይ ወጻኢ ሓይልታትን እቶም ኮለስቲ ዝተባህሉ ተለኣኣኽቲ መን ምዃኖም ብስም ኣይጠቐሰን ኣብዚ ዝሓለፈ ቅንያት ኣብ ዝተላዕለ ናዕቢ ኢድ ነይርዎም ዝተባህሉ ከም ብዓል ጀዋር መሓመድ ዝበሉ ፍሉጣት ፖለቲከኛታት ኣብ ትሕቲ ቀይዲ ኣትዮም ከምዘለዉ ይፍለጥ ኣብቲ ኣኼባ ዝተሳተፈ ኮሚሽነር ጀነራል ፖሊስ ፌደራል እንዳሻው ጣሰው ኣብ ዝሃቦ መግለጺ ድማ ምስቲ ናዕብታት ብዝተሓሓዝ ልዕሊ 1200 ሰባት ኣብ ቀይዲ ኣትዮም ከምዘለዉ ሓቢሩ እቲ ፍሉይ ወታሃደራዊ ክዳን ለቢሱ ነቲ ኣኼባ ዝመርሐ ቀዳማይ ሚኒስተር ኣብዪ ድሕሪ ሕጂ ሽምግልና ከም ዘይቅበልን ክብልውን ኣጠንቂቑ ከምቲ ናይ ቅድሚ ሕጂ ጽፍሪ ኣይንነቅልን ሰብ ኣብ ጸልማት ኣይነእቱን ኢና ብሕጊ ኢና ሕጊ ነኽብር ካብ ሰላማውን ደሞክራስያውን ኣገባብ ቃልሲ ወጻኢ ዝኾነ ንዓና ከምበርክኽ ከምዘይክእል ከነርኢ ኣለና ኲናት ዘይፈልጡ ሰባት ናይ ከተማ ኲናት ክምህሩና ክፍትኑ እንከለዉ ናይ ከተማ ውግእ እንታይ ምዃኑ ከነሪኦም ኣለና ኢሉ ብሞት ሃጫሉ ሁንዴሳ ዝተቖጥዑ መናእሰይ ኣብ ለንደን ዝርከብ ኤምባሲ ኢትዮጵያ ኣጥቂዖም ግብረ መልሲ ቀዳማይ ሚኒስተር ኣብዪ ኣሕመድ ኣዲስ ኣበባ ኣብ መዓልቲ ቀብሪ ሃጫሉ ከመይ ውዒላ? 